**ELŐTERJESZTÉS**

**Tiszavasvári Város Önkormányzata**

**Képviselő-testülete**

**2023. augusztus 03-án**

**tartandó rendes ülésére**

Az előterjesztés tárgya:

**Az üdülőtelepen lévő tiszavasvári 6000 és 5997 helyrajzi számú önkormányzati ingatlanok értékesítése**

A napirend előterjesztője (előadó): Szőke Zoltán polgármester

Az előterjesztést készítette (témafelelős): Gulyásné Gáll Anita

Az előterjesztés iktatószáma: TPH/4512-4/2023.

Az ülésre meghívni javasolt szervek, személyek: -

Az előterjesztést véleményező bizottságok a hatáskör megjelölésével:

|  |  |
| --- | --- |
| **Bizottság** | **Hatáskör** |
| Pénzügyi és Ügyrendi Bizottság | SZMSZ 4. melléklet 1.10. pontja |

Melléklet: -

Tiszavasvári, 2023. július 21.

Gulyásné Gáll Anita

témafelelős

**Tiszavasvári Város Polgármesterétől**

4440 Tiszavasvári, Városháza tér 4. sz.

Tel.: 42/520-500 Fax.: 42/275–000 e–mail: tvonkph@tiszavasvari.hu

Témafelelős: Gulyásné Gáll Anita

### ELŐTERJESZTÉS

**- a Képviselő-testülethez -**

**Az üdülőtelepen lévő tiszavasvári 6000 és 5997 helyrajzi számú önkormányzati ingatlanok értékesítéséről**

**Tisztelt Képviselő-testület!**

A Képviselő-testületet a 121/2023. (IV.27.) Kt. számú határozatában döntött arról, hogy az üdülőtelepen lévő **tiszavasvári** **6000 és 5997 helyrajzi számú** önkormányzati ingatlanokat nyilvános, licittárgyalásos eljárás keretében **meghirdeti** értékesítésre.

A tárgyban szereplő 250 m2 nagyságú, beépítetlen terület megnevezésű, közmű nélküli ingatlanok induló licitára, telkenként 550.000 Ft + ÁFA, azaz bruttó 698.500 Ft-ban került meghatározásra.

A pályázati felhívás kiírása megtörtént, a pályázat benyújtási határideje 2023. május 18. volt.

Tájékoztatom a Képviselő-testületet arról, hogy az ingatlanok vételére vonatkozóan egy pályázat érkezett – a korábbi kérelmező – **Lengyel Emőke** 3881 Abaújszántó, Rákóczi u. 2. szám alatti lakos részéről, akinek a pályázata a pályázati kiírásnak megfelel. Nevezett pályázó nyilatkozott arról, hogy elfogadja a pályázati kiírásban foglaltakat.

A nemzeti vagyonról szóló 2011. évi CXCVI. törvény (továbbiakban: Nvtv.) 14. §. (2) bekezdése értelmében: *„Helyi önkormányzat tulajdonában lévő ingatlan értékesítése esetén - a (3)-(4) bekezdésben foglalt kivétellel - az államot minden más jogosultat megelőző elővásárlási jog illeti meg. …”*

Az Nvtv. 14.§ (4) bekezdése szerint: *a Nvtv. 14.§ (2) bekezdésének rendelkezését nem kell alkalmazni a 13. § (1) bekezdése szerint meghatározott értékhatár 20%-át el nem érő értékű ingatlan értékesítése esetén.*

Az Nvtv. 13. §(1) bekezdése értelmében: *„Törvényben, valamint a helyi önkormányzat tulajdonában álló nemzeti vagyon tekintetében törvényben vagy a helyi önkormányzat rendeletében meghatározott értékhatár feletti nemzeti vagyon tulajdonjogát átruházni - ha törvény kivételt nem tesz - csak versenyeztetés útján, az összességében legelőnyösebb ajánlatot tevő részére, a szolgáltatás és ellenszolgáltatás értékarányosságával lehet.”*

Az önkormányzat vagyonáról és a vagyongazdálkodás szabályairól szóló 31/2013. (X.25.) önkormányzati rendelet (továbbiakban: Vagyonrendelet) 10. § (2) bekezdése értelmében: *„a bruttó 25 millió forintos forgalmi értékhatárt nem meghaladó vagyont – az 5. mellékletben foglalt versenyeztetési szabályzat szerinti –* ***versenyeztetés*** *– nyilvános, indokolt esetben zártkörű pályázat* ***– útján, vagy a vevő közvetlen kijelölésével*** *lehet átruházni.”*

Mivel az **ingatlanok értéke nem haladja meg** a helyi önkormányzati rendeletben meghatározott értékhatárt, azaz 25 millió forint 20 %-át - jelen esetben **5 millió forintot -**, úgy az **államot nem illeti meg elővásárlási jog** az ingatlanok értékesítését illetően.

Javaslom, hogy a tárgyban szereplő ingatlanok kerüljenek értékesítésre Lengyel Emőke részére a pályázati kiírásban meghatározott 550.000 Ft/ingatlan + ÁFA vételáron.

Kérem, hogy a Képviselő-testület döntsön az ingatlanok értékesítéséről.

Tiszavasvári, 2023. július 21.

**Szőke Zoltán**

**polgármester**

##### 

**HATÁROZAT TERVEZET**

**Tiszavasvári Város Önkormányzata**

**Képviselő-testülete**

**…/2023. (...) Kt. számú**

**határozata**

**Az üdülőtelepen lévő tiszavasvári 6000 és 5997 helyrajzi számú önkormányzati ingatlanok értékesítéséről**

Tiszavasvári Város Önkormányzata Képviselő-testülete a Magyarország helyi önkormányzatairól szóló 2011. évi CLXXXIX. törvény 107.§-ban hatáskörében eljárva az alábbi határozatot hozza:

1. A Képviselő-testület **megállapítja**, hogy a tiszavasvári **6000 és 5997 helyrajzi számú** 250 m2 nagyságú, beépítetlen terület megnevezésű, valóságban a Tiszavasvári, Nefelejcs u. 52. és 54. sz. alatti üdülőingatlanok értékesítése tárgyában kiírt pályázati felhívásra a pályázati határidőn belül egy pályázat érkezett, **Lengyel Emőke** 3881 Abaújszántó, Rákóczi u. 2. sz. alatti lakos részéről, aki érvényes pályázatot nyújtott be.

2. A Képviselő-testület az 1. pontban szereplő ingatlanokat **telkenként 550.000 Ft + 27% ÁFA** vételárért értékesíti Lengyel Emőke részére, a vételárak egyösszegben történő megfizetésével.

3. Az 1. pontban szereplő ingatlanok mély fekvésű területen találhatóak, nincsenek feltöltve, közművesítve, földmérő által kimérve, a szennyvízcsatornára történő csatlakozás lehetősége nincs biztosítva. Az ingatlan feltöltése, földmérő által történő kimérése, közművesítése a vevő feladata.

4. Az ingatlanokat Tiszavasvári Város Önkormányzata 4 éves beépítési kötelezettség és ennek biztosítására elidegenítési tilalom, valamint visszavásárlási jog bejegyzésével értékesíti.

5. Felkéri a Polgármestert, hogy

- tájékoztassa Lengyel Emőkét a Képviselő-testület döntéséről.

- a Lengyel Emőkével kötendő adásvételi szerződés tervezetet terjessze a Képviselő-testület elé.

Határidő: azonnal, esedékességkor Felelős: Szőke Zoltán polgármester