**ELŐTERJESZTÉS**

**Tiszavasvári Város Önkormányzata**

**Képviselő-testülete**

**2023. augusztus 03-án**

**tartandó rendes ülésére**

Az előterjesztés tárgya: **A Tiszavasvári, Kossuth u. 2. sz. alatti társasház felújítása**

A napirend előterjesztője (előadó): Szőke Zoltán polgármester

Az előterjesztést készítette (témafelelős): Gulyásné Gáll Anita

Az előterjesztés iktatószáma: TPH/6826-5/2023.

Az ülésre meghívni javasolt szervek, személyek: -

Az előterjesztést véleményező bizottságok a hatáskör megjelölésével:

|  |  |
| --- | --- |
| **Bizottság** | **Hatáskör** |
| Pénzügyi és Ügyrendi Bizottság | SZMSZ 4. melléklet 1.10. pontja |

Melléklet: -

Tiszavasvári, 2023. július 21.

Gulyásné Gáll Anita

témafelelős

**Tiszavasvári Város Polgármesterétől**

4440 Tiszavasvári, Városháza tér 4. sz.

Tel.: 42/520-500 Fax.: 42/275–000 e–mail: tvonkph@tiszavasvari.hu

Témafelelős: Gulyásné Gáll Anita

### ELŐTERJESZTÉS

**- a Képviselő-testülethez -**

**A Tiszavasvári, Kossuth u. 2. sz. alatti társasház felújításáról**

**Tisztelt Képviselő-testület!**

A Tiszavasvári, Kossuth u. 2. szám alatti társasház közös képviselője, Ináncsi Éva májusban tájékoztatott arról, hogy a fenti cím alatti vegyes tulajdonú társasház – melyben három lakás és egy üzlethelyiség önkormányzati tulajdonú - 2023. április 19-én megtartott társasházi közgyűlésén döntés született arról, hogy a nyár folyamán a társasház részleges felújítása meg fog kezdődni, mely során a lépcsőházi nyílászárók cseréjére kerül sor, valamint a homlokzati részek vakolat javítását kívánják elvégeztetni.

A társasház közös képviselője 2023. június 29-én küldte meg levelét a felújítás költéségéről. Tájékoztatott arról, hogy a lépcsőházi nyílászárók cseréje megvalósult, valamint arról, hogy a munkálatok teljes költéségének fedezésére a társasház fel kívánja használni a társasház tulajdonát képező LTP megtakarítás teljes összegét.

A felújítás Önkormányzatra eső költsége összesen: **699.364 Ft,** mely ÁFA mentes.

Javaslom, hogy a Képviselő-testület a társasházban lévő három önkormányzati lakás vonatkozásában a „bérlakások alszámla” terhére, **egyösszegben fizesse meg** az önkormányzati tulajdonra eső költséget.

Tekintettel arra, hogy a 2023. évi költségvetés a tárgyban szereplő felújításra vonatkozóan előirányzatot nem tartalmaz, ezért szükséges a költségvetési előirányzat biztosítása.

Tiszavasvári, 2023. július 21.

**Szőke Zoltán**

**polgármester**

##### 

**HATÁROZAT TERVEZET**

**Tiszavasvári Város Önkormányzata**

**Képviselő-testülete**

**…/2023. (...) Kt. számú**

**határozata**

**A Tiszavasvári, Kossuth u. 2. sz. alatti társasház felújításáról**

Tiszavasvári Város Önkormányzata Képviselő-testülete a Magyarország helyi önkormányzatairól szóló 2011. évi CLXXXIX. törvény 107.§-ban hatáskörében eljárva az alábbi határozatot hozza:

1. A Képviselő-testület elfogadja, hogy a Tiszavasvári, Kossuth u. 2. sz. alatti társasház az LTP megtakarításuk teljes összegét a társasház felújítására fordítja, melynek összegéről hitelt érdemlő módon tájékoztatást ad a társasház közös képviselője.

2. A Képviselő-testület kinyilatkozza, hogy a Tiszavasvári, **Kossuth u. 2.** sz. alatti társasház lépcsőházi nyílászáró cseréjének önkormányzati lakásokra eső **699.364 Ft költségét** a „bérlakások alszámla” terhére, egyösszegben kívánja kifizetni – hitel igénylése nélkül - az Önkormányzat nevére szóló számla, vagy számviteli bizonylat ellenében, az alábbi feltétellel:

* a teljes felújítás költségének számlával történő igazolás mellett,
* annak igazolásával, hogy az LTP számlán lévő összeg felhasználása mellett került megállapításra a tulajdoni hányadra eső felújítási költség.

Felhatalmazza a Polgármestert, hogy

- a költségvetési előirányzat biztosítására tegye meg a szükséges intézkedést.

- tájékoztassa Ináncsi Éva közös képviselőt a Testület döntéséről.

Határidő: azonnal, illetve esedékességkor Felelős: Szőke Zoltán polgármester